30/12/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 27 de decembro de 2022, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Arteixo (expediente IN407A 2022/101-1).

Expediente.: IN407A 2022/101-1. Promotora: UFD Distribución Electricidad, S. A. Denominación da instalación: CT, LMT, RBT Lugar Quintián, s/n Concello: Arteixo 1 O día 26/03/2022, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica, co fin de dar servizo a unha petición de 12 kW de potencia para unha finca do lugar de Quintián, concello de Arteixo. Proxéctase a substitución do centro de transformación CT Armenton (15AW38, exped.27.349) de intemperie de 160 kVA por outro de 250 kVA de potencia de envolvente de formigón prefabricado, e a instalación dunha liña de media tensión soterrada que o alimentará dende a liña de distribución LMT LAR-707, procedente da Subestación Laracha e unha saída en baixa tensión que conectará coa rede de baixa tensión da zona. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: - Proxecto de execución denominado CT, LMT, RBT Lugar Quintián, s/n, asinado por D. Gallardo Bulancea, Haran Fernando Ramon Gil, graduado en enxeñería eléctrica, nº colexiado 4.683 do COITIVIGO, o 10.01.2022. - ANEXO, asinado por D. Juan Ulises Becana Niass, enxeñeiro industrial, nº colexiado 15.670 de Madrid, o 7.06.2022.2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). 3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, de ser o caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, que contén as características da instalación e a documentación cartográfica correspondente. Foille solicitado o preceptivo informe ao Concello de Arteixo. A día desta Resolución, non consta no expediente resposta do concello de Arteixo, ao condicionado solicitado.4 Con data 23/12/2022, foi emitido o preceptivo informe técnico.1) O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen: - LMTS a 15 kV, de 26 m, condutor tipo RHZ1-2OL 12/20 kV 1x240 mm2 Al, con orixe no PA/S proxectado no apoio n.º A7ODLARL//52-B-10-1-CT existente con PA/S proxectado da LMT LAR-707, procedente da Subestación Laracha, e remate no CTC proxectado. A nova liña compartirá gabia coa liña de BT e discorrerá por canalización proxectada dentro de gabias de 0,40x1,2 m con catro tubos, 0,40x1,4 m con seis tubos de polietileno de alta densidade Ø160mm. No tramo de gabia proxectado, existe gabia do tipo 0,4x1 (1+R) T, sendo necesario refacer esa gabia debido a que se proxecta unha gabia de 0,40x1,2 m con catro tubos. - Substitución do CT Armenton (15AW38, exped.27.349) de 160 kVA de intemperie por outro compacto, prefabricado, telecontrolado, cunha potencia de 250 kVA, unha relación de transformación de 15.000/400-230 V e configuración 2L+1P.4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o vicepresidente primeiro e conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que consideren axeitado. Mediante este documento notifícaselle á empresa promotora esta resolución, segundo o exixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 27 de decembro de 2022. Isidoro Martínez Arca Xefe territorial da Coruña